Abisul interior. Studiu de caz: Monologul interior Text: Marcel Proust. In cautarea timpului pierdut Modernismul denota, in sens general, tendinta de inoire specifica spiritului uman, conceptul de "modernism" definind in literatura o miscare larga, care cuprinde toate manifestarile postromantice inscrise sub semnul unui "principiu de progres" (E. Lovinescu). In proza veacului al XX-lea, modernismul se manifesta prin mutatii, prin sfera problematicii(substituirea problematicii sociale si morale cu domeniul psihologicului si cu problematica existentialitatii) si mai ales prin inovarea formulelor estetice, prin abandonarea tiparelor narative traditionale: naratiunea heterodiegetica, perspectiva omniscientei, structurarea cronologica a diegezei, constructia logica a subiectului, etc. Proza moderna cultiva introspectia si retrospectia, analiza constientului si a zonelor abisale ale fiintei (subconstientul, inconstientul). Canonul modernitatii impune o literatura a autenticitatii care adopta frecvent persoana I masculina, principiul memoriei involuntare, pluriperspectivismul, constructia narativa multi ,discontinuitatea narativa, insertiile , structurele deschise, etc. Personajele prozei sec. al XX-lea nu mai reprezinta tipologii sau caractere de tip balzacian, ci ipostaze esentiale ale omului modern: fragilitatea fiintei umane in fata neantului, angoasa existentiala, solitudinea, alienarea, spaima de moarte, sentimentul finitudinii, al esecului, existential al absurdului. Frecvent, eroii nu mai sunt construiti ca individualitati "coerente", avand o identitate vaga, fiind surprinsi in cautarea binelui. Monologul interior consta in notarea gandurilor unui personaj in asocierea lor libera, fara nici o ordonare logica, ci asa cum vin ele in minte, intr-un flux neintrerupt al constiintei. Acest procedeu literar are ca baza teoretica legea psihologica a asociatiilor libere. Literatura de limba engleza utilizeaza ca sinonim al monologului interior sintagma "streau of conscioumess" (flux al constiintei) creata de psihologul William James. Monologul interior isi gaseste echivalentul in metoda psihanalitica a exprimarii fara discriminare a tuturor gandurilor care vin in minte si in automat suprarealist, care isi propune sa exprime functionarea gandirii si absenta , control al ratiunii. Ca orice procedeu literar, monologul interior presupune o elaborare si este construit dupa modelele realului , dar pe structura literarului, el nefiind o simpla transcriere a realitatii, ci o fictiune menita sa sugereze realitatea cu maxima autenticitate. Marcel Proust se numara printre scriitorii care, la inceputul sec. al XX-lea au transformat profund specia romanului, indepartandu-o de modelele sale din veacul anterior si facandu-o apta sa exprime problematica, sensibilitatea si framantarile epocii moderne. Prima importanta inovatie proustiana priveste raportul dintre romancier si lumea reflectata in opera sa. In romanul de tip balzacian, scriitorul era creatorul atotstiitor al unei lumi care, prin complexitatea si caracterul ei verosimil, faceau concurenta lumii reale. Creatorul stia totul despre universul lui fictiv, conducand fara sovaieli destinul personajelor lui prin medii diverse. In romanul lui Proust, scriitorul se afla in centrul operei, in mijlocul lumii evocate. Evenimente si personaje nu apar decat in masura in care Marcel, naratorul, ia cunostinta cu ele sau si le aminteste, iar cititorii le descopera in acelasi timp, cu el, adesea fragmentar, incomplet, sau in ipostaze ce vor fi contrazise de perspectiva ulterioara asupra lor. Considerand ca nu se poate cunoaste in totalitate decat pe sine insusi, romancierul modern trebuie sa aprofundeze aceasta cunoastere. Patrunzand in complexitatea propriei psihologii, el va putea afla, prin analogie, mai multe despre om cu general. Mai pasionanta decat orice aventura, aceasta investigatie cu profunzime face din Proust un reprezentant de seama al analizei psihologice in literatura. Romane de analiza fusese scrise si pana la el, dar fiecare dintre acestea trata prin intermediul unui personaj o anumita problema de psihologie, dar conturata, pe care romancierul o urmarea din afara cu detasarea si obiectivitatea omului de stiinta. Dostoievschi a fost, printre marii inaintasi, cel care investiga presonalitati contradictorii, firi complexe, cu comportament imprevizibil. Acestea erau insa personaje diverse, distincte de narator. Proust nu intentioneaza sa demonstreze o teza psihologica ori sa descrie cu obiectivitate si detasare un caz coerent, ci urmareste traseul sinuos si paradoxal al sentimentelor, capriciile si revelatiile memoriei, complexitatea proceselor sufletesti provocate de o simpla senzatie. Romanul lui Proust este scris la persoana I ( cu exceptia capitolului " O dragoste a lui Swann", narat la persoana a II-a, cuprinzand autoanaliza lui Marcel, naratorul care il prezinta pe scriitor cu problematica si sensibilitatea lui, dar nu se suprapune total cu el, biografiile lor diferind in ciuda multor aspecte comune). Ca modalitate de cunoastere, locul inteligentei si al ratiunii este luat, in mare parte, de intuitie, romanul proustian reflectand astfel o tendinta manifestata si in filozofia de la sfarsitul sec XIX si inceputul sec. XX reprezentata in special de gandirea lui Bergson. Ca o consecinta in planul constructiei romanului, ordinea evenimentelor prezentate nu mai este cea strict cronologica. O senzatie sau intalnirea unui personaj il fac pe narator sa se intoarca in trecut, sa evoce intamplari si stari sufletesti pe care le ofera memoria si pe care le interfereaza cu momente din prezent. Intriga, actiunea, pierd in favoarea analizei psihologice, importanta pe care o aveau in romanul traditional. Vastul ciclu " In cautarea timpului pierdut" poate fi cu greu rezumat. Acoperind o perioada de circa 50 de ani, romanul urmareste evolutia lui Marcel din copilarie pana la maturitate, inaintarea in cunosterea de sine, de la primele contacte cu realitatea si pana la descoperirea vocatiei: crearea unei opere care sa invinga timpul, care sa-i redea fericirea prin intuirea esentei realitatii, dincolo de aparentele ei fugare si contradictorii. Amintirile copilariei petrecute la Combray - cu tristetea serilor in care, retinuta de invitati, mama nu poate urca in camera lui ca sa-l sarute, urandu-i noapte buna, cu starile de beatitudine cauzate de contemplarea florilor si a clopotnitilor de la Martuiville - deschid romanul si incadreaza capitolul " O dragoste a lui Swann" episod scris la persoana a III-a si aparent de sine statator, desi legat prin multe fire de restul romanului. Volumele urmatoare prezinta aparitia sentimentului erotic, manifestat in formele sale copilaresti si adoscentine fata de Gilbert, fiica lui Swann, si fata de grupul "tinerelor fete in floare", intalnite pe plaja de la Balbec. Din acest grup, perceput mai intai diferentiat, se va detasa Albertine, iubita pe care Marcel o va tine captiva in apartamentul sau, cat mai departe de lumea care ii starneste gelozia. Albertine il paraseste si moare intr-un accident chiar atunci cand intentioneaza sa se intoarca la el. Dragostea si gelozia lui Marcel , spirit framantat si problematizant, o vor urmari si dupa moarte, incercand zadarnic sa-i reconstituie adevarata personalitate din impresii si informatii dispersate. Paralel cu aceasta educatie sentimentala, Marcel patrunde in lume, cunoaste prietenia prin Robert de Saint-Loup, viciul - prin baronul de Charles, arta - prin pictorul Elstir, scriitorul Bergolte si muzicianul Vinteuil, viata militara prin sederea in garnizoana de la Doncieres, moartea - prin agonia si disparitia iubitei sale bunici, viata mondena - in salonul ducesei de Guermentes. Acestor experiente li se adauga in final experienta timpului. Revenit la Paris, in timpul primului razboi mondial, dupa o indelungata sedere intr-o casa de sanatate, Marcel isi regaseste personajele imbatranite si transformate pe planul vietii personale sau al pozitiei sociale. Ducandu-se la o receptie, Marcel traieste, in curtea printului de Guermantes, revelatia posibilitatii de a invinge timpul prin arta. Confesiunea naratorului se incheie cu sperantele si indoielile dramatic resimtite atunci cand, luptandu-se cu boala, incepe sa-si scrie opera prin care va invinge moartea. Dupa cum arata si titlul, romanul lui Proust are ca tema centrala timpul. In abordarea ei, romancierul s-a inspirat din filozofia lui Bergson, pe care a interpretat-o insa intr-un mod original. Henri Bergson demonstra ca, pentru a intelege timpul, inteligenta l-a fragmentat in unitati exacte (ore, minute, secunde), utile in stiinta si in viata practica, dar neputand exprima adevarata esenta a timpului, care este durata, flux continuu, devenire neintrerupta, imposibil de divizat in unitati egale, fiecare minut este diferit de cel dinaintea lui, fiind influentati de trairile continute de acesta si pregatind sentimentele si evenimentele din momentul urmator. Tot asa, starile de constiinta nu se delimiteaza clar una de alta , ci se contopesc intr-o structura superioara, dupa cum sunetele muzicale distincte alcatuiesc o melodie. Timpul cronometric fiind abstractie, conventie pura, numai durata este vie, concreta si creatoare. Dar in vreme ce timpul ceasornicilor este acelasi pentru toata lumea, trairea duratei difera de la o persoana la alta. " Timpul de care dispuneau in fiecare zi este elastic, pasiunile pe care le incercam il dilata, acelea pe care le inspiram il ingusteaza si obisnuinta il umple" (M.Proust, La umbra fetelor in floare). Pentru romanul lui Proust, timpul constituie un element esential: "Pentru mine, romanul nu inseamna psihologie plana, ci psihologie in spatiu si timp". Aceasta conceptie are urmari si in planul constructiei narative: in romanul proustian, timpul povestirii tinde sa egaleze sau chiar sa depaseasca timpul povestit. Romanul traditional rezuma doar in cateva randuri discutii sau framantari sufletesti ale personajelor spre a insista asupra actiunii. Proust acorda spatii largi prezentarii amanuntite a tuturor acestor ganduri si senzatii, consacrand, de exemplu, aproape o suta de pagini relatarii discutiilor dintr-un salon, timpul necesitat de lectura unor asemenea pasaje fiind astfel egal celui real sau chiar mai indelungat decat acesta. Preocupat de psihologia in timp, Proust da profunzime personajelor sale. Acestea au complexitatea si inconsecventa oamenilor reali, rezervand cititorului surprize pe parcursul lecturii romanului, nelasandu-se cunoscute de la inceput. Aparitia personajelor lui Proust nu este pregatita, ca a celor balzaciene, ci este subita, contrazicand adesea imaginea pe care naratorul si-o formase despre ele, fara sa le cunoasca. Semnificativa este intalnirea lui Marcel cu ducesa de Gurmendes, figura comuna, care il deceptioneaza pe adolescentul care si-o inchipuia pe aristocrata ca pe figurile de nobile legendare. In romanul proustian nu exista caractere stabile. Personajele sunt incosecvente, se transforma in timp. Individul este constituit dintr-o serie de ipotaze diferite, alta in fiecare moment. Un personaj se comporta in mod diferit si in functie de mediile in care evoluiaza, in functie de punctul de vedere din care este privit. Pentru copilul Marcel, Smam nu este decat vizitatorul a carui prezenta o impiedica pe mama lui sa-i ureze " noapte buna" inainte de culcare. Pentru familia naratorului, acelasi Smam a ramas un burghez oarecare, fara sa i se banuiasca succesul de care se bucura in saloanele aristocratice. Concluzia care se degaja din creatia lui Proust este ca, oamenii fiind inconsecventi, personalitati complexe, transformandu-se in timp, nu ne putem cunoaste cu adevarat decat pe noi insine. Este ceea ce incearca sa realizeze naratorul de-a lungul intregului roman. Monologul interior este si o caracteristica a romanului Ulise care apartine scriitorului irlandez James Joyce. Reprezentand o viziune moderna, parodica, a epopeii lui Homer, "Odiseea", "Ulise" este o opera complexa care revolutioneaza tehnica romanului, introducand modalitati literare ce apartin altor genuri si specii: poem, drama, eseu, farsa, povestri, reportaj, precum si procedee care dau unor fragmente o constructie muzicala. In cele peste 700 de pagini ale sale, romanul este povestea unei singure zile ( joi, 16 iunie 1904) petrecuta in acelasi oras (Dublin) de trei personaje principale: agentul de publicitate Leopold Bloom, sotia sa Marian(Molly) si tanarul Stephen Dedalus, Joyce realizeaza astfel, in cadrul romanului, o relativa unitate de timp, loc si actiune, pornind de la convingerea ca lucruri si fapte banale pot avea semnificatii mitice, ca o singura zi din viata unui anumit om poate simboliza viata oricarui om, deci a intregii umanitati. Cei zece ani in care Ulise a ratacit pe mari dupa caderea Troiei, pana la intoarcerea in Itaca, sunt concentrati in opera lui Joyce intr-o singura zi, pastrand insa echivalente ale aproape tuturor episoadelor care compun Odiseea. Tema romanului preluata de la Homer, este cea a calatoriei, simbol al cunoasterii si al descoperirii de sine. Dar modul in care scriitorul irlandez trateaza mitul antic ia aspectul parodiei. In roman exista o sublima imbinare intre real si simbolic. Toate elementele preluate din realitate dobandesc in roman valori simbolice, atat prin analogie cu epopeea homerica cat si prin semnificatiile pe care le au pentru viata unui om. Toate aspectele existentei (nasterea, dragostea, meditatiile filozofice, moartea si multe altele) sunt prezentate in carte in acest microcosm, care reflecta macrocosmul. Cu mici modificari, structura romanului o repeta pe cea a Odiseei, fiecare capitol din Ulise, corespunzand unui episod al epopeii si in acelasi timp, conform intentiei autorului, unei anumite ore a zilei, unei anumite arte sau ocupatii umane, unei culori dominante si unui anumit organ al corpului. Joyce a dorit sa confere operei sale un caracter enciclopedic, vazand de asemenea, in ea un intreg, un organism similar corpului omenesc. Actiunea romanului incepe la opt dimineata si se incheie tarziu in noapte. Primele canturi ale "Odiseei" fiind dedicate aventurilor lui Telemah, pornit in cautarea tatalui sau, Odiseu, (Ulise), intaia parte a romanului se concentreaza asupra lui Stephan si Dedalus. Partea a doua si cea mai intinsa, urmareste peregrinarile lui Leopold Bloom, echivalentul lui Ulise. Coborarii lui Ulise in Infern ii corespunde participarea lui Bloom la o inmormantare, prilej de meditatii asupra mortii. Ultima parte este consacrata Penelopei, alias Molly Boom, care, trezita din somn de intoarcerea sotului ei,isi rememoreaza viata intr-un monolg interior care incheie cartea cu un "da", afirmatie simbolica adresata fortelor profunde ale dragostei si vietii. In Ulise se imbina cele mai neasteptate tehnici narative. Monologul interior al lui Molly, intins pe mai multe zeci de pagini, fara nici un semn de punctuatie reprezinta o tehnica pe care Joyce o cultiva cu deosebita arta in roman, cu intentia de a prezenta fluxul constiintei, curgerea continua a gandurilor, care sunt provocate de un fapt exterior ori de un cuvant sau se formeaza unele din altele, prin asociatii adesea intamplatoare, care nu respecta regulile logicii. Monologul interior are si rolul de a reda gandurile fragmentare, sub forma carora subconstientul isi trimite intermident impulsurile la suprafata constiintei, conform conceptiei lui Freud, a carei teorie psihanalitica a influentat tehnica romanului lui Joyce. Un exemplu de monolog interior bazat pe asociatii de cuvinte este intalnit in fragmentul care reda gandurile lui Bloom la lectura unei reclame privind plantatiile din Orientul Apropiat. Termenul botanic ce desemneaza lamaiul (Citron) il face sa se gandeasca la un cunoscut numit Citron, cuvant care, prin sonoritatea lui, se asociaza cu "cither" numele unui instrument muzical. In modul de realizare a monologului interior se reflecta si conceptia lui Joyce asupra timpului in roman. Aceasta este dilatat in "Ulise", in paginile caruia scriitorul incearca sa capteze toata bogatia de gandiri si impresii a unei zile. In episodul intoarcerii lui Bloom acasa, insotit de Stephen, actiunea este prezentata prin intrebari si raspunsuri de un umor ce prevesteste - prin mimarea unei seriozitati exagerate in redarea unor fapte de mica importanta - literatura absurdului. Inscriindu-se pe linia operelor care au ambitionat sa prezinte o viziune totala asupra universului sau omului, "Ulise" este o opera profund originala, care sintetizeaza numeroase modalitati de expresie din literatura universala, deschizand drumuri noi romanului contemporan. Tehnica de creatie a lui W.Faulkner este profund origonale, contribuind in mod substantial la procesul de inovare a prozei in sec.al XX-lea. Semnificativ in acest sens este romanul Zgomotul si furia compus din monologuri interioare a patru personaje: fratii Quenten, Benjy, Jason si servitoarea Disey. Fiecare personaj este surprins intro zi din viata sa, in ani diferiti si fara ordine cronologica. Procedeul monologului interior ii fusese inspirat de opera lui Joyce, dar utilizarea pe care i-o da Faulkner este originala, el fiind mai sensibil fata de viata sentimentala a personajelor sale. De asemenea, Faulkner stapaneste intr-un inalt grad capacitatea de caracterizare a eroilor lui prin cuvant: fiecare personaj din "Zgomotul si furia" este construit ca o tema dintr-o compozitie muzicala in jurul unor motive simbolice (apa, copacii, florile, oglinda, focul, lumina) si caracterizand in profunzime psihologia complexa si interiorizata a lui Quentin, senzatiile simple ale idiotului: Benjy, mania si spiritul practic a lui Jason, calmul si omenia lui Dilsuy. Prin asociatiile pe care le da, prilejuieste??, prin fregventele trimiteri in trecut, memoria joaca un rol important in roman. Faptul ca autorul este prezent numai prin intermediul personajelor sale, el contribuie la perfectionarea in roman a tehnicii punctelor de vedere. Prin tehnica monologului interior romanul modern se sicronizeaza cu teoriile psihologice ale sec. al XX-lea, care pun acccentul pe asociatii libere de idei si acorda un loc important subconstientului. Intrand in constructia romanului modern, monologul interior accentuiaza complexitatea acestuia si face, totodata, din el opera ce solicita efort intelectual din partea cititorului care o abordeaza. 